Dámar tær kreativar og øðrvísi avbjóðingar í føroyskum og donskum máli? Dámar tær at taka ábyrgd og at vera við til at menna tín málførleika á ein øðrvísi hátt? Hevur tú hug at royna ymsar miðlar í málbreytahøpi? Hevur tú hug og dirvi til at fáa tín lærdóm mðlaðan út á egna heimasíðu? Hevur tú hug at læra at gera uppseting til eitt blað og festa orð á? Hevur tú hug at lesa ljóð inn og at taka ymiskar upplivingar upp á video? Hevur tú hug at teksta lýsingar og geva tær út? Hevur tú hug at læra at leggja fram við ymsum forritum? Hevur tú hug at knýta bókmentir og mentan saman í ymsu árstíðirnar? Hevur tú hug at læra um matsið, fletting og at at seta epli niður? Hevur tú hug at læra føroyska og norðurlendska mentan at kenna? Hevur tú hug til vitjanir kring mentanarmiðdeplarnar í Føroyum? at víðka málsliga medvitið, førleika og sjónarringin hjá næmingum at víðka um og gera málið hjá næminginuma fjølbroyttari í talu og skrift at menna kjakmentanina, læra teir at kritisera, argumentera og perspektivera at læra at miðla- og nýta tøknfrøðiligu møguleikarnar í samskifti við onnur Á breytini arbeiða vit við: føroyskum, donskum og norðurlendskum málum-bókmentum og mentan bløðum, lýsingum, heimasíðum-filmum/miðlum, myndum og drama (leiki) Ymiskar vitjanir á mentanarstovnar og søvn Nøkur vitjanarstøð: Sendistovan (hvussu verða lýsingar tekstaðar og sniðgivnar?) Miðlahúsið (ljóð og blaðgerð–Hvussu finna vit forsíðusøguna? Málburður og orðaval) Grafikmaster (myndatøkur og myndatekstur–Hvussu fáa vit myndatekstin og myndina at siga somu søgu?) Søvn landsins: Søgusavnið–Krígssavnið-Náttúrusavnið, Fornminnusavnið og Landsbókasavnið. Vitjan í kolanáminum í Hvalba-mentanarhúsið SALT (mentan og vinna)-vitjan á Búnaðarstovuni (mentan og náttúra)–vitjan á Glasir og Fróðskaparsetur Føroya (málfrøði og undirvísing)-møguligt norðurlendskt samstarv við NordPluss. Undirvísingartilfarið á málbreytini verður ein samanseting av: føroyskum og norðurlendskum bókmentum norðurlendskum og føroyskum stórfilmum ymiskum framløgum um ymisk evni, so næmingurin fær innlit í, hvussu ymiskir framløguhættir eru egnaðir til ymisk endamál Microsoft Office 365 verður nýtt sum samskiftismiðil at venja næmingin at nýta forritini OneDrive og at taka notatir við OneNote at læra forritini PREZI og Pover Point til framløgur o. a at læra at leggja tekst, myndir og hugleiðingar inn á heimasíðu–SimpleSite Árið endar við próvtøku í føroyskum og donskum, víðkað skeið.